rejauldu/bengali-wikipedia huggingface dataset:
এটা কিছু মানুষের তালিকা যারা প্রচারণা করেছিলেন ভারতীয় উপমহাদেশে ব্রিটিশ শাসনের বিরুদ্ধে।  ভারতের স্বাধীনতা আন্দোলন ছিল কিছু মানুষের অব্যর্থ পরিশ্রম যার ফলেই ব্রিটিশদের থেকে ভারত রাজনৈতিক দিক থেকে মুক্তি পেয়েছে।  বিপ্লবীদের নাম       রাসবিহারী বসু   ময়না কুমারী  আবুল কালাম আজাদ কমল নাথ তিওয়ারি  অরুণা আসফ আলি  অরবিন্দ ঘোষ চন্দ্রশেখর আজাদ অ্যানি বেসান্ত রামপ্রসাদ বিসমিল ক্ষুদিরাম বসু বিনায়ক দামোদর সাভারকর সুভাষচন্দ্র বসু মুহাম্মদ কাসেম নানুতুবি হরেকৃষ্ণ কোঙার মাহমুদ হাসান দেওবন্দি হুসাইন আহমদ মাদানি উবায়দুল্লাহ সিন্ধি যতীন্দ্র নাথ দাস বটুকেশ্বর দত্ত মোহনদাস করমচাঁদ গান্ধী গোপালকৃষ্ণ গোখলে হেমু কালানি হাকিম আজমল খাঁ মাওলানা শরিয়তুল্লাহ মাওলানা আজাদ মাওলানা আলাউদ্দিন মাওলানা মহম্মদ আলি ও শওকত আলি মাতঙ্গিনী হাজরা আব্দুল মজিদ খান আব্দুল গফফার খান নেতা আহমাদুল্লাহ ওবায়দুল্লাহ সিঙ্গি  হাফেজ নিশার আলি বা তিতুমীর বীরাপান্ডিয়া কাট্টাবোমান আসফাকউল্লা খান সৈয়দ আহমদ খান লক্ষ্মী বাঈ মদনমোহন মালব্য জওহরলাল নেহ্‌রু বিপিনচন্দ্র পাল মঙ্গল পান্ডে মারুথু পান্ডিয়ার ভি. ও. চিদাম্বরম পিল্লাই লালা লাজপত রায় নরেন্দ্রনাথ দাশশর্মা শিবরাম রাজগুরু আল্লুরি সিতারামারাজু রামমোহন রায় ঝলকারি বাঈ নানা সাহেব নিকুঞ্জ সেন অতুলচন্দ্র ঘোষ অন্নদাপ্রসাদ চক্রবর্তী মনোরঞ্জন গুপ্ত সত্য গুপ্ত বলাইলাল দাস মহাপাত্র কাজী নজরুল ইসলাম হাজি ওসমান সইত  দয়ানন্দ সরস্বতী ভগৎ সিং সর্দার অজিত সিং উধাম সিং সুখদেব থাপার বাল গঙ্গাধর তিলক তাতিয়া টোপি প্রভুদয়াল বিদ্যার্থীhttp://epaper.jagran.com/epaperimages/14112014/gorakhpur/m-13bas-pg2-0.png|https://upload.wikimedia.org/wikipedia/en/a/a1/Postcard_Prabhu_dayal_Vidyarthi_1942.png|http://www.gandhiserve.org/cwmg/VOL088.PDF (page 371)686. LETTER TO SIR EVAN M. JENKINS and http://www.gandhiserve.org/cwmg/VOL089.PDF  (page 7)12. LETTER TO G. E. B. ABELL|http://books.google.co.in/books?id=x-dsbNz7syQC&pg=PT90&lpg=PT90&dq=lets+kill+gandhi+prabhudayal+vidyarthi&source=bl&ots=fb5m-uTL31&sig=6e67xiVNXwL9EGpL8zOn_aueO30&hl=en&sa=X&ei=8AF4VKydKIqNuAS964HoBw&ved=0CB4Q6AEwAA#v=onepage&q=lets%20kill%20gandhi%20prabhudayal%20vidyarthi&f=  স্বামী বিবেকানন্দ  বাহাদুর শাহ জাফর  চুনিলাল ভাইদয়া  মহাদেব গোবিন্দ রানাডে  নগেন্দ্রনাথ দত্ত  কেশব চন্দ্র সেনগুপ্ত  ভাবিনী মাহাতো  বীণা দাস  কল্যাণী দাস  কল্যানী সেনগুপ্ত  ফকির মজনু শাহ সিধু মুরমু কানু মুরমু ফুলো মুরমু ঝানো মুরমু চাঁদ মুরমু ভৈরব মুরমু বিরসা মুন্ডা তিলকা মুরমু (মাঝি)  তথ্যসূত্র  বহিঃসংযোগ  বিষয়শ্রেণী:ভারতীয় বিপ্লবী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় ব্যক্তির তালিকা
লুক্সেমবুর্গ ফুটবল ফেডারেশন (, , , ; এছাড়াও সংক্ষেপে এলএফএফ নামে পরিচিত) হচ্ছে লুক্সেমবুর্গের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০৮ সালের ২২শে নভেম্বর তারিখে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৪৬ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর লুক্সেমবুর্গের মন্ডেরকাঙ্গে-এ অবস্থিত।  এই সংস্থাটি লুক্সেমবুর্গের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে লুক্সেমবুর্গ জাতীয় বিভাগ, দামেস লীগ ১ এবং লুক্সেমবুর্গ কাপের মতো প্রতিযোগিতার সকল কার্যক্রম পরিচালনা করে। বর্তমানে লুক্সেমবুর্গ ফুটবল ফেডারেশনের সভাপতির দায়িত্ব পালন করছেন পল ফিলিপ এবং সাধারণ সম্পাদকের দায়িত্ব পালন করছেন জোয়েল উলফ।  সভাপতির তালিকা  ম্যাক্স মেটজ (১৯০৮–১৯১৩)  জুলস ফোরনেলে (১৯১৩–১৯১৫)  রেনে লেকলেরে (১৯১৫–১৯১৭)  জে. গেখউইন্ড (১৯১৭–১৯১৮)  গিলাউমে লেমার (১৯১৮–১৯২০)  গুস্তাভে জ্যাকেমার্ট (১৯২১–১৯৫০)  এমিলি হামিলুস (১৯৫০–১৯৬১)  অ্যালবার্ট কংস (১৯৬১–১৯৬৮)  রেনে ভ্যান ডেন বুলকে (১৯৬৯–১৯৮১)  রেমি ওয়াগনার (১৯৮১–১৯৮৬)  বোর্বার্ট কোন্টার (১৯৮৬–১৯৯৮)  হেনরি রোমার (১৯৯৮–২০০৪)  পল ফিলিপ (২০০৪–বর্তমান)  কর্মকর্তা   অবস্থান  নাম সভাপতি  পল ফিলিপ সহ-সভাপতি  মার্কো রিচার্ড চার্লস শাক জঁ-জ্যাক শঁকার সাধারণ সম্পাদক  জোয়েল উলফ কোষাধ্যক্ষ  এরনি ডেকার গণমাধ্যম এবং যোগাযোগ পরিচালক  মার্ক ডাইডেরিখ প্রযুক্তিগত পরিচালক  রাইনহোল্ড ব্রেউ ফুটসাল সমন্বয়কারী  চার্লস শাক জাতীয় দলের কোচ (পুরুষ)  লুক হোলৎস জাতীয় দলের কোচ (নারী)  দানিয়েল সান্তোস রেফারি সমন্বয়কারী  চার্লস শাক  তথ্যসূত্র  বহিঃসংযোগ     ফিফা-এ লুক্সেমবুর্গ ফুটবল ফেডারেশন    উয়েফা-এ লুক্সেমবুর্গ ফুটবল ফেডারেশন   বিষয়শ্রেণী:লুক্সেমবুর্গ ফুটবল ফেডারেশন বিষয়শ্রেণী:১৯০৮-এ লুক্সেমবুর্গে প্রতিষ্ঠিত বিষয়শ্রেণী:১৯০৮-এ প্রতিষ্ঠিত ক্রীড়া সংস্থা বিষয়শ্রেণী:লুক্সেমবুর্গের ক্রীড়া নিয়ন্ত্রণ সংস্থা বিষয়শ্রেণী:লুক্সেমবুর্গের ফুটবল পরিচালনা পরিষদ বিষয়শ্রেণী:উয়েফার সদস্য বিষয়শ্রেণী:১৯০৮-এ প্রতিষ্ঠিত সংস্থা
হালিমা রফিক (    ; ২৩শে মার্চ ১৯৯৭ - ১৩ই জুলাই ২০১৪) পাকিস্তানের মুলতান, পাঞ্জাব, অঞ্চলের একজন পাকিস্তানি ক্রিকেটার ছিলেন। মুলতান ক্রিকেট স্টেডিয়ামে একটি ক্রিকেট ম্যাচ চলাকালীন, মুলতান ক্রিকেট ক্লাবের চেয়ারম্যান মৌলভি মুহম্মদ সুলতান আলম আনসারির বিরুদ্ধে তিনি যৌন হয়রানির অভিযোগ এনেছিলেন। তাঁর মহিলা সতীর্থরা তাঁকে এই মামলায় সমর্থন করেছিলেন। কিন্তু তারপরে আলম আনসারি তাঁর বিরুদ্ধে ২০ মিলিয়ন ডলারের খেসারত দাবী করে মামলা করেছিলেন।Court summons TV channel owner in defamation case ২০১৪ সালের ১৩ই জুলাই রফিক অ্যাসিড খেতে আত্মহত্যা করেন।   জীবনী    যৌন হয়রানির অভিযোগ  রফিক একটি ক্রিকেট ম্যাচ চলাকালীন দাবি করেছিলেন যে তিনি তাঁর নিয়োগকারীদের হাতে যৌন হয়রানির শিকার হয়েছেন। অভিযুক্ত অপরাধী ছিলেন মৌলভি মুহাম্মদ সুলতান আলম আনসারি। তিনি হলেন একজন ৭০ বছর বয়সী আইনজীবী, প্রাক্তন বিচারক এবং পাঞ্জাবের প্রাদেশিক পরিষদের সদস্য। তিনি পাকিস্তান মুসলিম লীগের (এন) টিকিটে মুলতানের  পিপি-১৬১ থেকে নির্বাচিত পাঞ্জাবের প্রাদেশিক পরিষদের সদস্য। রফিক দাবি করেছিলেন যে আলম আনসারি এবং দলের নির্বাচক মোহাম্মদ জাভেদ দুজনে মিলে তাঁকে আঞ্চলিক এবং জাতীয় উভয় ক্রিকেট দলে মনোনীত করার বিনিময়ে যৌন সুবিধার দাবি করেছিলেন।Family tells of Pakistan teen cricketer's 'suicide' after sex-pest row রফিক তখন বলেছিলেন যে তাঁদের নিয়োগকারীদের দ্বারা তখন থেকেই, মহিলাদের খেলাধুলায় যৌন হয়রানির বিষয়টি তুলে ধরার জন্য, তাঁকে  হুমকি দেওয়া হচ্ছে। ২০১৩ সালে, রফিক, সীমা জাভেদ, হিনা গফুর, কিরণ ইরশাদ এবং সাবা গফুর দাবি করেছিলেন যে মুলতান ক্রিকেট বোর্ড থেকে তাঁদের হুমকি দেওয়া হচ্ছে, ভয় দেখানো হচ্ছে এবং হয়রান করা হচ্ছে।  আলম আনসারী পরবর্তীতে রফিকের বিরুদ্ধে মিথ্যা অভিযোগ ও মানহানির চেষ্টা করার জন্য ২০ মিলিয়ন ডলারের মামলা করেন।Teenage cricketer Halima Rafique dies - relatives blame PCB   মৃত্যু  ২০১৪ সালের ১৩ই জুলাই রবিবার, হালিমা রফিক অ্যাসিড খেয়ে আত্মহত্যা করেন। আলম আনসারীর করা মানহানির মামলায় তাঁর নাম ঘোষণা করার নোটিশ পাওয়ার দুই দিন পর এই ঘটনা ঘটেছিল। হালিমার বাবা মুহাম্মদ রফিক মুলতান ক্রিকেট বোর্ডের কর্মকর্তাদের (আলম আনসারি সহ) ক্রিকেট ক্যাম্পের প্রশিক্ষণের সময় কিশোরী মহিলা খেলোয়াড়দের যৌন হয়রানির অভিযোগ তোলেন।Teenage cricketer Halima Rafique dies under mysterious circumstances হালিমার ভাই রশিদ রফিক, নিশতার হাসপাতালকে অবহেলার জন্য অভিযুক্ত করেন, কারণ জরুরি কক্ষের চিকিৎসকরা হালিমার পেট  থেকে অ্যাসিড পাম্প করে বার করে না দিয়ে তাঁকে হাসপাতালে ২ ঘন্টা রেখে তারপরে ছেড়ে দেন।Cricketer Haleema Rafique's kin blame death on doctorsUnder threat: Haleema’s family moves court plea to register FIR   আরও দেখুন    পাকিস্তান ক্রিকেট বোর্ড  পাকিস্তান জাতীয় মহিলা ক্রিকেট দল  পাকিস্তান মহিলা ওয়ানডে ক্রিকেটারদের তালিকা   তথ্যসূত্র    বহিঃসংযোগ    ইএসপিএন ক্রিকইনফো - হালিমা রফিক  মহিলা ক্রিকেটার হালিমা রফিক মারা গেছেন  পাঁচ মহিলা ক্রিকেটারের বিরুদ্ধে নিষেধাজ্ঞার সুপারিশ করেছে কমিটি  যৌন হয়রানির শিকার হয়ে আত্মহত্যা করলেন মহিলা ক্রিকেটার   মুলতানে ২০১৩ সালের ১১ই জুনে পরিচালিত মহিলা ক্রিকেটারদের তদন্তের প্রতিবেদন  সেক্স-পেস্ট বিতর্কের পর পাকিস্তানের কিশোর ক্রিকেটারের 'আত্মহত্যা' বলে পরিবার জানিয়েছে  বিষয়শ্রেণী:বিষ খেয়ে আত্মহত্যা বিষয়শ্রেণী:২০১৪-এ আত্মহত্যা বিষয়শ্রেণী:মুলতান থেকে আগত ক্রিকেটার বিষয়শ্রেণী:পাঞ্জাব, পাকিস্তানের নারী ক্রীড়াবিদ বিষয়শ্রেণী:পাকিস্তানি নারী ক্রিকেটার বিষয়শ্রেণী:২০১৪-এ মৃত্যু বিষয়শ্রেণী:১৯৯৭-এ জন্ম
নটর ডেম বিশ্ববিদ্যালয় হাইতি হাইতির পোর্ট-অ-প্রিন্সে অবস্থিত একটি রোমান ক্যাথলিক বিশ্ববিদ্যালয়। ১৯৯৫ সালের ২৭ জুন এটি প্রতিষ্ঠিত হয়।   অনুষদ  বিশ্ববিদ্যালয়টিতে ৫টি অনুষদ রয়েছে। এগুলো হলো:  চিকিৎসা ও স্বাস্থ্য বিজ্ঞান অনুষদ  অর্থনীতি, সামাজিক বিজ্ঞান ও রাষ্ট্রবিজ্ঞান অনুষদ  অ্যাডমিনিস্ট্রেটিভ সায়েন্স অনুষদ, কেপ হাইতিয়েন  কৃষি অনুষদ  অ্যাডমিনিস্ট্রেটিভ সায়েন্স অনুষদ, জ্যাকমেল   তথ্যসূত্র     বহিঃসংযোগ   নটর ডেম বিশ্ববিদ্যালয় হাইতির ওয়েবসাইট   বিষয়শ্রেণী:১৯৯৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:হাইতি
রিয়াল ক্লাব দেপোর্তিভো মায়োর্কা (,  ; সাধারণত রয়্যাল স্পোর্টিং ক্লাব মায়োর্কা, আরসিডি মায়োর্কা অথবা শুধুমাত্র মায়োর্কা নামে পরিচিত) হচ্ছে পালমা ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় খেলে। এই ক্লাবটি ১৯১৬ সালের ৫ মার্চ তারিখে প্রতিষ্ঠিত হয়েছে। আরসিডি মায়োর্কা তাদের সকল হোম ম্যাচ পালমার এস্তাদি দে সন মইসে খেলে থাকে; যার ধারণক্ষমতা হচ্ছে ২৩,১৪২। বর্তমানে এই ক্লাবের ম্যানেজারের দায়িত্ব পালন করছেন হাভিয়ের আগিরে এবং সভাপতির দায়িত্ব পালন করছেন অ্যান্ডি কোলবার্গ। বর্তমানে স্পেনীয় মধ্যমাঠের খেলোয়াড় আন্তোনিও রাইয়ো এই ক্লাবের অধিনায়কের দায়িত্ব পালন করছেন।https://www.laliga.com/en-ES/clubs/rcd-mallorca/squadhttps://www.worldfootball.net/teams/rcd-mallorca/2024/2/  ঘরোয়া ফুটবলে, আরসিডি মায়োর্কা এপর্যন্ত ৬টি শিরোপা জয়লাভ করেছে; যার মধ্যে ১টি কোপা দেল রে শিরোপা, ১টি স্পেনীয় সুপার কাপ, ২টি সেহুন্দা ডিভিশন শিরোপা এবং ২টি সেহুন্দা ডিভিশন বি শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, আরসিডি মায়োর্কার সবচেয়ে বড় সাফল্য হচ্ছে ১৯৯৮–৯৯ উয়েফা কাপ উইনার্স কাপের ফাইনালে পৌঁছানো, যেখানে তারা লাৎসিয়োর কাছে ২–১ গোলের ব্যবধানে হেরেছিল।  অর্জন ঘরোয়া  কোপা দেল রে    চ্যাম্পিয়ন (১): ২০০২–০৩  রানার-আপ (২) ১৯৯০–৯১, ১৯৯৭–৯৮   স্পেনীয় সুপার কাপ   চ্যাম্পিয়ন (১): ১৯৯৮  রানার-আপ (১) ২০০৩   সেহুন্দা ডিভিশন  চ্যাম্পিয়ন (২): ১৯৫৯–৬০, ১৯৬৪–৬৫   সেহুন্দা ডিভিশন বি  চ্যাম্পিয়ন (২): ১৯৮০–৮১, ২০১৭–১৮  আন্তর্জাতিক  উয়েফা কাপ উইনার্স কাপ  রানার-আপ (১):''' ১৯৯৮–৯৯  তথ্যসূত্র  বহিঃসংযোগ      Futbolme-এ রিয়াল ক্লাব দেপোর্তিভো মায়োর্কা    বিডিফুটবলে রিয়াল ক্লাব দেপোর্তিভো মায়োর্কা  বিষয়শ্রেণী:রিয়াল ক্লাব দেপোর্তিভো মায়োর্কা বিষয়শ্রেণী:লা লিগার ক্লাব বিষয়শ্রেণী:স্পেনের ফুটবল ক্লাব বিষয়শ্রেণী:১৯১৬-এ স্পেনে প্রতিষ্ঠিত বিষয়শ্রেণী:১৯১৬-এ প্রতিষ্ঠিত ফুটবল ক্লাব বিষয়শ্রেণী:কোপা দেল রেই বিজয়ী বিষয়শ্রেণী:রাজকীয় পৃষ্ঠপোষক সম্পর্কিত স্পেন ভিত্তিক সংস্থা
ওসাজে তাফারি দে রোসারিও (, ; জন্ম: ১৯ জুলাই ২০০১; ওসাজে দে রোসারিও নামে সুপরিচিত) হলেন একজন মার্কিন–গায়ানি পেশাদার ফুটবল খেলোয়াড়। তিনি বর্তমানে মার্কিন যুক্তরাষ্ট্রের পেশাদার ফুটবল লিগের শীর্ষ স্তর মেজর লিগ সকারের ক্লাব সিয়াটল সাউন্ডার্স এবং গায়ানা জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  রোসারিও ২০২৩ সালে গায়ানার হয়ে আন্তর্জাতিক পর্যায়ে অভিষেক করেছেন; গায়ানার জার্সি গায়ে তিনি এপর্যন্ত ৭ ম্যাচে ৫টি গোল করেছেন।  প্রারম্ভিক জীবন ওসাজে তাফারি দে রোসারিও ২০০১ সালের ১৯শে জুলাই তারিখে মার্কিন যুক্তরাষ্ট্রের ক্যালিফোর্নিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  পরিসংখ্যান আন্তর্জাতিক   দল  সাল  ম্যাচ  গোল গায়ানা  ২০২৩  ১  ১ ২০২৪  ৬  ৪ সর্বমোট  ৭  ৫  তথ্যসূত্র  বহিঃসংযোগ     বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ফুটবলার বিষয়শ্রেণী:গায়ানি ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:সিয়াটল সাউন্ডার্স ফুটবল ক্লাবের খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:গায়ানার আন্তর্জাতিক ফুটবলার বিষয়শ্রেণী:ফুটবল ক্লাব রুখ লভিউয়ের খেলোয়াড় বিষয়শ্রেণী:কানাডীয় পুরুষ ফুটবলার বিষয়শ্রেণী:২১শ শতাব্দীর মার্কিন পুরুষ ক্রীড়াবিদ বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ইউক্রেনীয় প্রিমিয়ার লিগের খেলোয়াড় বিষয়শ্রেণী:২১শ শতাব্দীর কানাডীয় পুরুষ ক্রীড়াবিদ বিষয়শ্রেণী:কানাডীয় বংশোদ্ভূত গায়ানি ব্যক্তি
মইনুল ইসলাম বাংলাদেশ সেনাবাহিনীর অবসরপ্রাপ্ত লেফটেন্যান্ট জেনারেল। তিনি সশস্ত্র বাহিনী বিভাগের সাবেক ১৩তম প্রিন্সিপাল স্টাফ অফিসার (পিএসও) ও চীফ অব জেনারেল স্টাফ (সিজিএস)। বাংলাদেশ সীমান্তরক্ষী বাহিনীর (বিজিবি) মহাপরিচালক হিসেবে দায়িত্ব পালন করেন।   প্রাথমিক ও পারিবারিক জীবন  মইনুল ইসলাম কুমিল্লা জেলায় জন্মগ্রহণ করেন। তার পিতার নাম মমতাজউদ্দিন আহমেদ, ছিলেন একজন পুলিশ কর্মকর্তা। মায়ের নাম মাজেদা খাতুন। তার ভাই তাফাজ্জাল ইসলাম বাংলাদেশের ১৭তম প্রধান বিচারপতি হিসেবে দায়িত্ব পালন করেন। অপর ভাই ব্যবসায়ী ও ঢাকা উত্তর সিটি কর্পোরেশনের দায়িত্বপ্রাপ্ত মেয়র আতিকুল ইসলাম।   শিক্ষাজীবন  মইনুল ইসলাম ১৯৭২ সালে মতিঝিল সরকারি বালক উচ্চ বিদ্যালয় থেকে মাধ্যমিক এবং ১৯৭৫ সালে নটর ডেম কলেজ থেকে মানবিক বিভাগে উচ্চমাধ্যমিক শিক্ষা সম্পন্ন করেন।  ২০০৩ সালে তিনি মার্কিন যুক্তরাষ্ট্রের পেনসিলভেনিয়ার ইউনাইটেড স্টেটস আর্মি ওয়ার কলেজ থেকে সামরিক কৌশলবিদ্যায় স্নাতকোত্তর সম্পন্ন করেন। এরপর ২০০৪ সালে ট্রিনিটি বিশ্ববিদ্যালয়ের ঢাকা ক্যাম্পাস থেকে ব্যবসায় প্রশাসনে এবং পরের বছর জাতীয় বিশ্ববিদ্যালয়ের অধীনে ডিফেন্স স্টাডিজে স্নাতকোত্তর ডিগ্রি লাভ করেন।   কর্মজীবন  লেফটেন্যান্ট জেনারেল মোঃ মইনুল ইসলাম ২8 ফেব্রুয়ারি ২০০৯ থেকে ৯ মে ২০১০ পর্যন্ত বাংলাদেশ সীমান্তরক্ষী বাহিনীর মহাপরিচালক হিসাবে দায়িত্ব পালন করেন। ২০০৯ সালের বাংলাদেশ রাইফেলস বিদ্রোহে মহাপরিচালক শাকিল আহমেদ মারা যাওয়ার পর তিনি মহাপরিচালক হিসেবে দায়িত্ব পালন করেন। তিনিই বাংলাদেশ রাইফেলসের নাম পরিবর্তন করে বর্ডার গার্ড বাংলাদেশ করেন। তার পরিচালনার সময় ইউনিফর্ম পরিবর্তিত হয় এবং সীমান্ত বাহিনীতে একটি গোয়েন্দা ইউনিট যোগ করা হয়। এর পর তাকে লেফটেন্যান্ট জেনারেল পদে উন্নীত করা হয় এবং সেনাবাহিনী সদর দফতরে জেনারেল স্টাফ করা হয়। জুলাই ২০১৫ সালে তিনি সশস্ত্র বাহিনী বিভাগের প্রিন্সিপাল স্টাফ অফিসার হন। ২০১৬ সালের ফেব্রুয়ারিতে তিনি সেনাবাহিনী থেকে অবসর গ্রহণ করেন। মহাপরিচালক বর্ডার গার্ড বাংলাদেশ হিসাবে যোগদান করার আগে তিনি জাতীয় প্রতিরক্ষা কলেজ বাংলাদেশ এর আর্মড ফোর্সেস ওয়ার কোর্স (এএফডব্লিউসি) এর প্রধান প্রশিক্ষক হিসাবে দায়িত্ব পালন করেন।  গ্রেফতার  তিনি ২০২৪ সালের ২৪ ডিসেম্বর হজরত শাহজালাল আন্তর্জাতিক বিমানবন্দরে কানাডা যাওয়ার সময় ইমিগ্রেশন পুলিশের কাছে আটন হন।  তথ্যসূত্র   বিষয়শ্রেণী:বাংলাদেশী সেনা কর্মকর্তা বিষয়শ্রেণী:বর্ডার গার্ড বাংলাদেশের মহাপরিচালক বিষয়শ্রেণী:জীবিত ব্যক্তি বিষয়শ্রেণী:প্রিন্সিপাল স্টাফ অফিসার (বাংলাদেশ) বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কুমিল্লা জেলার ব্যক্তি
‎  আনাস (রাঃ) থেকে বর্ণিতঃ    তিনি বলেন, কতিপয় লোক নবী (সাল্লাল্লাহু ‘আলাইহি ওয়া সাল্লাম)-এর কাছে এসে বলল, আমাদের সঙ্গে এমন কিছু লোক দিন যাঁরা আমাদেরকে কুরআন এবং সুন্নাহ্‌ শিক্ষা দেবেন। তখন তিনি আনসারদের সত্তর ব্যক্তিকে তাদের সাথে পাঠালেন। তাদেরকে কুররা (ক্বারী সমাজ) বলা হতো। এঁদের মধ্যে আমার মামা হারামও ছিলেন। তাঁরা কুরআন তিলওয়াত করতেন এবং রাত্রে এর অর্থ অনুধাবন ও শিক্ষায় নিমগ্ন থাকতেন, আর দিনের বেলায় জলাশয়ে গিয়ে পানি এনে মাসজিদে রাখতেন এবং কাঠ সংগ্রহ করে তা বিক্রি করে বিক্রি লব্ধ অর্থে সুফ্‌ফাবাসীগণ এবং নিঃস্ব ফকীরদের জন্যে আহার্য সামগ্রী ক্রয় করতেন। এঁদেরকে নবী (সাল্লাল্লাহু ‘আলাইহি ওয়া সাল্লাম) তাদের সঙ্গে পাঠিয়েছিলেন। ওরা তাঁদের উপর আক্রমণ করলো এবং তাঁরা গন্তব্যস্থলে পৌঁছার পূর্বেই তাঁদেরকে হত্যা করলো। তখন তাঁরা বললেন, হে আল্লাহ ! আমাদের পক্ষ থেকে আমাদের নাবীর নিকট সংবাদ পৌছিয়ে দিন যে, আমরা আপনার সন্নিধানে পৌছে গিয়েছি এবং আপনার প্রতি সন্তুষ্ট রয়েছি। আর আপনিও আমাদের প্রতি সন্তুষ্ট রয়েছেন। রাবী বলেন, এক লোক আনাস (রাঃ)-এর মামা হারাম (রাঃ)-এর পিছন দিক দিয়ে এসে বর্শা দিয়ে বিদ্ধ করে হত্যা (শহীদ) করে দিল। হারাম (রাঃ) বলে উঠলেন, কা’বার প্রভুর কসম! আমি সাফল্যমন্ডিত হয়েছি। তখন রসূলুল্লাহ (সাল্লাল্লাহু ‘আলাইহি ওয়া সাল্লাম) তাঁর সাহাবীগণকে লক্ষ্য করে বললেন, তোমাদের ভাইগন নিহত হয়েছেন। আর (অন্তিম মুহূর্তে) তাঁরা বলেছেন, হে আল্লাহ! আমাদের নাবীকে সংবাদ পৌছিয়ে দিন যে, আমরা আপনার সন্নিধানে পৌছে গেছি এ অবস্থায় যে, আমরা আপনার প্রতি সন্তুষ্ট আর আপনিও আমাদের প্রতি সন্তুষ্ট। (সহীহ মুসলিম : ই.ফা. ৪৭৪৬, ই.সে. ৪৭৬৫)      আরও দেখুন    মুহাম্মদের যুদ্ধের তালিকা    তথ্যসূত্র   বিষয়শ্রেণী:৭ম শতাব্দীর আরব ব্যক্তি বিষয়শ্রেণী:পুরুষ সাহাবা বিষয়শ্রেণী:সাহাবা
ইভান আন্তোনোভিচ মালকোভিচ (ইউক্রেনীয়: Іва́н Анто́нович Малко́вич; জন্ম ১০ মে ১৯৬১, ইউক্রেনের নাইজনি বেরেজিভে, ইভানো ফ্রাঙ্কিভস্ক শহরের কাছে) একজন বিখ্যাত ইউক্রেনীয় কবি এবং প্রকাশক। তিনি "এ-বিএ-বিএ-এইচএ-এলএ-এমএ-এইচএ" প্রকাশনা সংস্থার স্বত্বাধিকারী, যেটি ইউক্রেনীয় সাহিত্য ও উচ্চ মানের কবিতার (প্রায়শই চিত্রিত) সংস্করণে বিশেষজ্ঞ এবং অনেক শিল্প পুরস্কারে পুরস্কৃত।   জীবনী  কিয়েভ বিশ্ববিদ্যালয়ে প্রবেশের আগে তিনি ইভানো-ফ্রাঙ্কিভস্কের সঙ্গীত কলেজে বেহালাবাদক হিসেবে তালিম নেন। সঙ্গীত কলেজে পাঠ শেষ করার পরে ১৯৭৮ সালে তিনি কিয়েভ বিশ্ববিদ্যালয়ে আসেন। সেখানে তিনি ইউক্রেনীয় ভাষাতত্ত্ব নিয়ে পড়াশোনা করেন। বিখ্যাত কবি দিমিত্রো পাভলিচকোর কাছেও মালকোভিচ শিক্ষাগ্রহণের সুযোগ পেয়েছিলেন।  কোবজা নামে পরিচিত প্রথম কানাডিয়ান-ইউক্রেনীয় যৌথ উদ্যোগের সাথে তিনি ঘনিষ্ঠভাবে জড়িত ছিলেন। ১৯৮৯ সালে চেরনিভতসিতে অনুষ্ঠিত সমসাময়িক সঙ্গীতের চেরভোনা রুটা উৎসবেও মালকোভিচের সক্রিয় অবদান ছিল।   অবদান  ইভান মালকোভিচের কবিতার সংকলনগুলি হলো :  "সাদা পাথর" (Білий камінь) (১৯৮৪)  "চাবি" (Ключ) (১৯৮৮)  "কবিতা" (Вірші) (১৯৯২)  "আমার কাঁধে একজন দেবদূত" (Із янголом на плечі)(১৯৯৭)  "শীতকালীন কবিতা" (Вірші на зиму)(২০০৬)  "সবই কাছাকাছি" (Все поруч)(২০১০)  "ভ্রমণকারী" (Подорожник)(২০১৩)  "নতুন কবিতার সাথে ভ্রমণকারী" (Подорожник з новими віршами)(২০১৬)  "ইয়াকসুনের তীরে" (Яксу́нині береги)(২০২০)   পুরস্কার   অর্ডার অফ স্মাইলস (২০০৪, পোল্যান্ড)  তারাস শেভচেঙ্কো ন্যাশনাল প্রাইজ অফ ইউক্রেন, (২০১৭) তার কবিতার বই "নতুন কবিতার সাথে ভ্রমণকারী"- এর জন্যУПУ|55/2017|6 березня 2017|Про присудження Національної премії України імені Тараса Шевченка   তথ্যসূত্র   বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:ইউক্রেনীয় লেখক বিষয়শ্রেণী:২১শ শতাব্দীর বেহালাবাদক বিষয়শ্রেণী:ইউক্রেনীয় বেহালাবাদক বিষয়শ্রেণী:ইউক্রেনীয় পুরুষ কবি
নন্দন হনমন্ত ফাডনিস (জন্ম ১৮ আগস্ট ১৯৬৪, পুনেতে) হলেন একজন ভারতীয় ক্রিকেটার, যিনি ১৯৮৬ থেকে ১৯৯২ সাল পর্যন্ত প্রথম শ্রেণির ক্রিকেট এবং ১৯৮৬ থেকে ১৯৯৬ সাল পর্যন্ত রঞ্জি ট্রফি এবং উইলস ট্রফিতে মহারাষ্ট্র ক্রিকেট দলের হয়ে উইকেট-রক্ষক ও ব্যাটসম্যান হিসাবে লিস্ট এ ক্রিকেট খেলেছেন।  ১৯৯৮ সাল থেকে, তিনি লিস্ট এ এবং টি-টোয়েন্টি ক্রিকেটের আম্পায়ার হিসেবে দায়িত্ব পালন করেছেন।   ন্যাশনাল ক্রিকেট একাডেমির একজন ক্রিকেট কোচ, তিনি ২০১৬ সালে গোয়া ক্রিকেট অ্যাসোসিয়েশনের আওতাধীন ক্রিকেট দলগুলির জন্য কোচ নিযুক্ত হন,  আগে ব্যাটিংয়ে উনমুক্ত চাঁদের কোচ ছিলেন।  ২০২৩ সালে, তিনি নেপাল জাতীয় ক্রিকেট দলের পরামর্শক কোচ নিযুক্ত হন। ২০২১ সালে, তিনি মুম্বাই ক্রিকেট অ্যাসোসিয়েশনের সাথে মুম্বাই ক্রিকেট দলের প্রধান কোচ নিযুক্ত হওয়ার জন্য অসফল প্রতিদ্বন্দ্বিতা করেন, অমল মুজুমদারের কাছে পদটি হারান।   ১৯৮৪ সালে পুনে বিশ্ববিদ্যালয়ের স্নাতক, তিনি পূর্বে এয়ার ইন্ডিয়ার হয়ে কাজ করেছেন, ভারত ও হংকং- এর কর্পোরেট ক্রিকেট লিগে এয়ারলাইনের প্রতিনিধিত্ব করেছেন।  তিনি অল ইন্ডিয়া রেডিও এবং এনডিটিভিতে ক্রিকেট ধারাভাষ্যকার হিসেবেও কাজ করেছেন।  ২০২২ সালে, তিনি জ্ঞানেশ্বর আগাশের ফেস্টস্ক্রিফ্ট,  এবং চন্দ্রশেখর আগাশে- এর জীবনী মারাঠি থেকে ইংরেজিতে অনুবাদ করেন।   তথ্যসূত্র   বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় টেস্ট ক্রিকেট আম্পায়ার বিষয়শ্রেণী:ভারতীয় ক্রিকেট আম্পায়ার বিষয়শ্রেণী:নেপাল জাতীয় ক্রিকেট দলের কোচ বিষয়শ্রেণী:ভারতীয় ক্রিকেট কোচ বিষয়শ্রেণী:বিমানবালা বিষয়শ্রেণী:সাবিত্রীবাই ফুলে পুণে বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় ক্রিকেট ধারাভাষ্যকার বিষয়শ্রেণী:ক্রীড়া ধারাভাষ্যকার বিষয়শ্রেণী:২১শ শতাব্দীর ভারতীয় অনুবাদক বিষয়শ্রেণী:ভারতীয় অনুবাদক বিষয়শ্রেণী:পুণে থেকে আগত ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:পুণের ব্যক্তি
মার্কুস শুবার্ট (, ; জন্ম: ১২ জুন ১৯৯৮) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব আইন্ট্রাখট ফ্রাঙ্কফুর্ট (শালকে ০৪ হতে ধারে) এবং জার্মানি জাতীয় অনূর্ধ্ব-২১ দলের হয়ে একজন গোলরক্ষক হিসেবে খেলেন।  ২০০৪–০৫ মৌসুমে, জার্মান ফুটবল ক্লাব লক নোসেনের যুব পর্যায়ের হয়ে খেলার মাধ্যমে শুবার্ট ফুটবল জগতে প্রবেশ করেছেন এবং পরবর্তীকালে রাওসায়ের এবং ডায়নামো ড্রেসডেনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, জার্মান ক্লাব ডায়নামো ড্রেসডেনের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন; ডায়নামো ড্রেসডেনের হয়ে তিনি ৪১ ম্যাচে অংশগ্রহণ করেছেন। অতঃপর ২০১৯–২০ মৌসুমে তিনি শালকে ০৪-এ যোগদান করেছেন। শালকে ০৪-এর সাথে চুক্তিবদ্ধ থাকাকালীন ২০২০ সালে তিনি শালকে ০৪ ২-এর হয়ে ২ ম্যাচে অংশগ্রহণ করেছেন। ২০২০–২১ মৌসুমে, তিনি ধারে শালকে ০৪ হতে আইন্ট্রাখট ফ্রাঙ্কফুর্টে যোগদান করেছেন।  ২০১৫ সালে, শুবার্ট জার্মানি অনূর্ধ্ব-১৭ দলের হয়ে জার্মানির বয়সভিত্তিক পর্যায়ে অভিষেক করেছিলেন।  প্রারম্ভিক জীবন মার্কুস শুবার্ট ১৯৯৮ সালের ১২ই জুন তারিখে জার্মানির ফ্রাইবুর্গে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল শুবার্ট জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৫ সালের ১৫ই ফেব্রুয়ারি তারিখে তিনি নেদারল্যান্ডস অনূর্ধ্ব-১৭ দলের বিরুদ্ধে এক প্রীতি ম্যাচে জার্মানি অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। তিনি জার্মানি অনূর্ধ্ব-২০ দলের হয়ে ২০১৭–১৮ অনূর্ধ্ব-২০ এলিট লিগের শিরোপা জয়লাভ করেছেন, যার মাধ্যমে তার উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন।  তথ্যসূত্র  বহিঃসংযোগ                বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:ফুটবল গোলরক্ষক বিষয়শ্রেণী:৩. লিগার খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:ফুটবল ক্লাব শালকে ০৪-এর খেলোয়াড় বিষয়শ্রেণী:ফুটবল ক্লাব শালকে ০৪ ২-এর খেলোয়াড় বিষয়শ্রেণী:আইন্ট্রাখট ফ্রাঙ্কফুর্টের খেলোয়াড় বিষয়শ্রেণী:জার্মানির আন্তর্জাতিক যুব ফুটবলার বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার বিষয়শ্রেণী:এসবিভি ভিতেসের খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:জার্মান প্রবাসী ফুটবলার বিষয়শ্রেণী:জার্মান প্রবাসী পুরুষ ফুটবলার
মানি ইন দ্য ব্যাংক একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে।https://pwtorch.com/artman2/publish/wweppvs/article_85627.shtml এটি মানি ইন দ্য ব্যাংক কালানুক্রমিকের অধীনে প্রচারিত ষষ্ঠ অনুষ্ঠান ছিল। এই অনুষ্ঠানটি ২০১৫ সালের ১৪ই জুন তারিখে মার্কিন যুক্তরাষ্ট্রের ওহাইওয়ের কলম্বাসের ন্যাশনওয়াইড এরিনায় অনুষ্ঠিত হয়েছে; যা ২০০৪ সালের বেড ব্লাডের পর এই মাঠে ডাব্লিউডাব্লিউইর প্রথম অনুষ্ঠান ছিল।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট সাতটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের মূল ম্যাচে শেইমাস ডলফ জিগলার, কেইন, কফি কিংস্টন, নেভিল, র‍্যান্ডি অরটন ও রোমান রেইন্সকে পরাজিত করে ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপের জন্য মানি ইন দ্য ব্যাংক ব্রিফকেস জয়লাভ করেছে। অন্যান্য শীর্ষস্থানীয় ম্যাচে, সেথ রলিন্স ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপের জন্য আয়োজিত একক ম্যাচে ডিন অ্যামব্রোজকে এবং একক ম্যাচে জন সিনা কেভিন ওয়েন্সকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র এবং স্ম্যাকডাউনে প্রদর্শন করা হয়েছে।  পটভূমি মানি ইন দ্য ব্যাংক হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের জুন অথবা জুলাই মাসে অনুষ্ঠিত হয়। ২০২১ সাল অনুযায়ী, এই অনুষ্ঠানটি ডাব্লিউডাব্লিউই দ্বারা আয়োজিত প্রধান পাঁচটি অনুষ্ঠানের মধ্যে একটি (রয়্যাল রাম্বল, রেসলম্যানিয়া, সামারস্ল্যাম এবং সার্ভাইভার সিরিজ)। এই অনুষ্ঠানটি মানি ইন দ্য ব্যাংক ম্যাচের নামে নামকরণ করা হয়েছে, এই ম্যাচে একাধিক কুস্তিগির রিংয়ের উপরে ঝুলন্ত একটি ব্রিফকেস পুনরুদ্ধার করতে মই ব্যবহার করে। এই অনুষ্ঠানের মূল ম্যাচের পুরস্কার হচ্ছে একটি চ্যাম্পিয়নশিপ ম্যাচের জন্য চুক্তিসমৃদ্ধ একটি ব্রিফকেস, উক্ত ব্রিফকেসটি বিজয়ী কুস্তিগির ব্রিফকেস জয়ের রাত থেকে শুরু করে পরবর্তী এক বছরের মধ্যে যেকোন সময় কুস্তিগিরের পছন্দসই স্থানে চ্যাম্পিয়নশিপ ম্যাচের জন্য ব্যবহার করতে পারে। ২০১০ সালের ১৮ই জুলাই তারিখে প্রথমবারের মতো মানি ইন দ্য ব্যাংক অনুষ্ঠিত হয়েছে।  ২০১৫ সালের এই অনুষ্ঠানটি মানি ইন দ্য ব্যাংক কালানুক্রমিকের ষষ্ঠ অনুষ্ঠান ছিল, যা ১৪ই জুন তারিখে মার্কিন যুক্তরাষ্ট্রের ওহাইওয়ের কলম্বাসের ন্যাশনওয়াইড এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।   ফলাফল   তথ্যসূত্র  বহিঃসংযোগ     ২০১৫ মানি ইন দ্য ব্যাংক মানি ইন দ্য ব্যাংক বিষয়শ্রেণী:জুন ২০১৫-এ মার্কিন যুক্তরাষ্ট্রে ঘটনা বিষয়শ্রেণী:২০১৫-এ ওহাইও বিষয়শ্রেণী:ওহাইওতে ঘটনা বিষয়শ্রেণী:কলম্বাসে পেশাদার কুস্তি
কুয়েনুলা () ভারতের গোয়া রাজ্যের উত্তর গোয়া জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে কুয়েনুলা শহরের জনসংখ্যা হল ৫৪৫২ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৮০%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে কুয়েনুলা এর সাক্ষরতার হার বেশি।  এই শহরের জনসংখ্যার ৯% হল ৬ বছর বা তার কম বয়সী।   তথ্যসূত্র   বিষয়শ্রেণী:গোয়ার শহর ও নগর